54 
Végül még egy termőhelyét, ismertethetem e Irichophorum- 
nak azon dombvidéken («Hügelland»), mely a Poprád-folyó, a 
Schlösschen-hegy és a Ménhárdi-patak között terül el és amelyet 
Ság. et ScHNEiD.-ék oly keveset méltattak figyelemre. E lelőhely 
különösen azért nevezetes, mert köröskörül homokköves dombok 
ill. hegyek határolják s nincs itt geológiai törésvonal sem, így hát 
oda a mész a homokkő hegyoldalakból való kioldás útján juthat 
nagyobb mennyiségben. 
Matheócz és Szepesszombat között ömlik a Poprádba az 
említett dombvidékből eredő Grundlos Bach. Ha ennek ingoványos 
mocsarakkan bővelkedő medrét követjük felfelé, épen 2 km.-nyire 
a Poprádba ömléstől (kb. 679 m. magasságban) két ágból egyesül. 
Mi a délkeleti irányban a baloldali völgyet követjük, mely alig 
1 km. hosszúság után kb. 690 m. magasra emelkedik és itt két 
ágú katlanban végződik, mely katlanok nagyon szelíd lejtővel 
emelkednek a környező s relatíve csekély magasságú hegytetőkbe. 
Ezen katlanok egyike délnyugat felé fordul felfelé s csakhamar 
egy ültetett Pinus silvestris erdőcske mellett ér véget, ahol egy 
nagyszerű mocsaras terület van igen gazdag sás vegatacióval. 24 ) 
Nagy seregben él itt Cár ex Davalliana, dioica , rostrata, hirt a , 
gracilis, Goodenoughii, caespitosa , peraffinis , vagyis az előbbi kettő 
hybridje, valamint a vidéken ritka disticha. Alig van időnk az 
érdekes mocsári növényeket mind konstatálni, pl. a Menyanthes-t 
is, mert ellenálhatatlanul vonz a mocsár alsó szélén már rég fel- 
tűnt széles, mintegy P5 — 2 m. magas, szilire nézve a környezettől 
elütő szürke-barna domb. Meglepődve szemléljük rajta mint 
egy kis szigeten — a rengeteg Schoenejdectus Tabernaemontani-t 
és Schoenus ferrugineus-t Nem sokat kellett keresni, hogy a 
mérsékeltebben nedves helyeken a Irichophorum oliganthum is elő- 
kerüljön. A domb nagyon nedves természetű ; kifejezetten forrást 
nem észleltem rajta, de sokhelyt szivárog belőle a víz. Olyan 
moha itt nincs, mely ilyen dombszerű képződményt alkotna. 
Anyagának nagy része bizonyára mész. Ez a botanikailag igen 
érdekes terület, mely köröskörül szántóföldekkel van övezve, 
pontosan Késmárk- -Gánócz, Matheóc Ábrahámfalu, valamint 
Ménhard - Strázsa községek diagonáljainak keresztezésében fekszik. 
Az elmondottakból világosan kitűnik, hogy a Triehophorujn 
oliganthum mésztartalmú források közelében olyan mésztalajon talál- 
ható, melyet a forrás nedvességgel mérsékelten állandóan táplál. 
Ha a forrás eltűnik, kiszárad, elpusztul a növény is. A szintén 
forrásmészből álló és a Sivabrada közelében lévő Drevenik-hegyen 
ezen okok miatt nem élhet meg, s nincs is ott, de bizonyára 
vegetált rajta, amikor hajdani forrásai működtek. Hasonló forrás 
24 ) Az említett völgyek és katlanok, valamint az erdőcske is az 1 : 75.000 
arányú «special» táborkari térképen jól vannak kitüntetve, de névtelenül. Ez a 
nagyszerű mocsár azonban egyáltalán nincs feltüntetve, de a lerajzolt erdő szög- 
leténél, északfelé azonnal feltalálható. 
i 
